Document ID: 31999R0308

Nõukogu määrus (EÜ) nr 308/1999,
8. veebruar 1999,
millega muudetakse määrust (EÜ) nr 850/98 kalavarude kaitsest noorte mereorganismide kaitseks võetud tehniliste meetmete kaudu
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 43,
võttes arvesse komisjoni ettepanekut, [1]
võttes arvesse Euroopa Parlamendi arvamust, [2]
võttes arvesse majandus- ja sotsiaalkomitee arvamust [3] ning arvestades, et:
määruses (EÜ) nr 850/98 [4] esineb mitmeid puudusi, tekstivigu ja toimetamisega seotud ebatäpsusi; silmas pidades Ühendkuningriigi uut kalastuspiiride määratlust, ei kuulu põhja pool 56o põhjalaiust asuv ICES XII alapiirkond liikmesriikide suveräänsete õiguste ega jurisdiktsiooni alla; seetõttu ei pea sellele piirkonnale edaspidi viitama;
roosa ämblikkrabi suuruse määramise meetodit loetakse ebapraktiliseks, mistõttu see tuleb läbi vaadata;
seepärast tuleks määrust (EMÜ) nr 850/98 muuta,
ON VASTU VÕTNUD KÄESOLEVA MÄÄRUSE:
Artikkel 1
Määrust (EÜ) nr 850/98 muudetakse järgmiselt.
1. Artikli 29 lõike 4 punkti b alapunkti iii kolmandas taandes asendatakse sõnad "atlandi merilesta ja merikeele kogused" sõnadega "atlandi merilesta ja/või merikeele kogused".
2. Artikli 30 lõike 2 punkt b asendatakse järgmisega:
"b) ICES Vb rajoon ja ICES VI alapiirkond põhja pool 56o põhjalaiust."
3. I lisa:
a) joonealune märkus 1 asendatakse järgmisega:
"(1) Põhjameres 1. märtsist kuni 31. oktoobrini ning kogu aasta jooksul piirkondade 1 ja 2 ülejäänud osades, v.a Skagerrak ja Kattegat";
b) joonealune märkus 6 asendatakse järgmisega:
"(6) Käesoleva määruse kohaldamise kuupäevale järgneva esimese aasta jooksul on sihtliikide vähemalt 50 % osakaal kohane saagi puhul, mis püütakse piirkonnas 2, v.a Põhjameri, ICES Vb rajoon ja VI alapiirkond põhja pool 56o põhjalaiust".
4. IV lisa asendatakse käesoleva määruse I lisaga.
5. IX lisas asendatakse rida "70-79 + ≥ 70" reaga "60-69 + ≥ 70".
6. XII lisas asendatakse kõik kirjed "Harilik makrell (Scomber scombrus)" kirjega "Makrellid (Scomber spp.)" ning kõik kirjed "Harilik stauriid (Trachurus trachurus)" kirjega "Stauriidid (Trachurus spp.)".
7. XIII lisa punkt 5 asendatakse järgmisega:
"5. a) Roosat ämblikkrabi mõõdetakse vastavalt joonisele 4 A seljakilbi pikkuse järgi piki keskjoont seljakilbi servast rostrumite vahel kuni seljakilbi kaugema servani;
b) hariliku taskukrabi suurust mõõdetakse vastavalt joonisele 4B seljakilbi suurima laiuse järgi risti seljakilbi pikiteljega."
8. Joonis 4 A asendatakse käesoleva määruse II lisas esitatud joonisega.
Artikkel 2
Käesolev määrus jõustub seitsmendal päeval pärast selle avaldamist Euroopa Ühenduste Teatajas.
Seda kohaldatakse 1. jaanuarist 2000.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 8. veebruar 1999

Labels: 20
6